Document ID: 32006R2017

KOMISSION ASETUS (EY) N:o 2017/2006,
annettu 20 päivänä joulukuuta 2006,
neuvoston asetuksen (EY) N:o 51/2006 muuttamisesta ICES-alueiden II a (EY:n vedet), III a ja IV (EY:n vedet) harmaaturskakannan saalisrajoitusten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2006 22 päivänä joulukuuta 2005 annetun neuvoston asetuksen (EY) N:o 51/2006 (1) ja erityisesti sen 5 artiklan 7 kohdan,
sekä katsoo seuraavaa:
(1)
Asetuksen (EY) N:o 51/2006 5 artiklan 7 kohdan mukaan komissio voi tarkistaa harmaaturskaa koskevia saalisrajoituksia alueilla II a (EY:n vedet), III a ja IV (EY:n vedet) vuoden 2006 alkupuoliskolla saatujen tieteellisten tietojen perusteella.
(2)
Kansainvälisen merentutkimusneuvoston (ICES) ja tieteellis-teknis-taloudellisen kalastuskomitean (STECF) uusien tieteellisten lausuntojen perusteella asetuksen (EY) N:o 51/2006 muuttamisesta annetussa komission asetuksessa (EY) N:o 1259/2006 (2) vahvistettiin uudet harmaaturskakannan saalisrajoitukset ICES-alueilla II a (EY:n vedet), III a ja IV (EY:n vedet).
(3)
Harmaaturska on Norjan kanssa jaettu Pohjanmeren kalakanta, jota osapuolet eivät tällä hetkellä hallinnoi yhdessä.
(4)
Asetuksen (EY) N:o 1259/2006 antamisen jälkeen yhteisö neuvotteli Norjan kanssa, mutta Norjan ja yhteisön välillä ei päästy sopimukseen kyseiseen kantaan vuonna 2006 sovellettavasta jakoperusteesta.
(5)
Koska Norjan ja yhteisön välillä ei ole olemassa kyseiseen kantaan sovellettavaa jakoperustetta ja Norjan olisi voitava kalastaa osa ICESin ja STECF:n suosittelemasta suurimmasta sallitusta saaliista (TAC), yhteisön olisi vahvistettava autonominen yhteisön saalisrajoitus, joka on pienempi kuin suositettu TAC.
(6)
Autonomiseksi yhteisön saalisrajoitukseksi olisi vahvistettava 75 prosenttia suositellusta TAC:ista. Tämä prosenttiosuus vastaa yhteisön osuutta kyseisen kannan kokonaissaaliista viimeisten viiden vuoden aikana ja edustaa kannan arvioitua EY:n vesillä olevaa osuutta, joka lasketaan viimeisten vuosien aikana saatujen tutkimustietojen perusteella. Tällainen lähestymistapa ei saisi kuitenkaan rajoittaa yhteisön asemaa Norjan kanssa käytävissä tulevissa jakoneuvotteluissa.
(7)
Sen vuoksi asetuksen (EY) N:o 51/2006 liitettä I A olisi muutettava.
(8)
Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 51/2006 liite I A tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 2006.

Labels: 11
6